CELEX: 22012D0223
Language: mt
Date: 2012-01-19 00:00:00
Title: 2012/223/UE: Deċiżjoni Nru 2/2012 tal-Kumitat Konġunt UE-EFTA dwar is-simplifikazzjoni tal-formalitajiet fil-kummerċ tal-merkanzija tad- 19 ta’ Jannar 2012 dwar stedina lit-Turkija biex taderixxi mal-Konvenzjoni tal- 20 ta’ Mejju 1987 dwar is-simpilfikazzjoni tal-formalitajiet fil-kummerċ tal-merkanzija

26.4.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 114/35
            
         DEĊIŻJONI Nru 2/2012 TAL-KUMITAT KONĠUNT UE-EFTA DWAR IS-SIMPLIFIKAZZJONI TAL-FORMALITAJIET FIL-KUMMERĊ TAL-MERKANZIJA
   tad-19 ta’ Jannar 2012
   dwar stedina lit-Turkija biex taderixxi mal-Konvenzjoni tal-20 ta’ Mejju 1987 dwar is-simpilfikazzjoni tal-formalitajiet fil-kummerċ tal-merkanzija
   (2012/223/UE)
   IL-KUMITAT KONĠUNT,
   Wara li kkunsidra l-Konvenzjoni tal-20 ta’ Mejju 1987 dwar is-simplifikazzjoni tal-formalitajiet fuq il-kummerċ f’merkanzija (1) (il-“Konvenzjoni”), u b’mod partikolari l-Artikolu 11(3) tagħha,
   Billi:
   
               (1)
            
            
               Fit-tħejjija tat-tkabbir tal-Unjoni Ewropea għat-Turkija, l-iskambju tal-oġġetti mat-Turkija jiġi ffaċilitat bis-simplifikazzjoni tal-formalitajiet li jolqtu l-kummerċ tal-merkanzija bejn it-Turkija u l-Unjoni Ewropea, ir-Repubblika tal-Islanda, ir-Renju tan-Norveġja u l-Konfederazzjoni Svizzera.
            
         
               (2)
            
            
               Bil-ħsieb li jinkiseb tali ffaċilitazzjoni, huwa xieraq li t-Turkija tiġi mistiedna biex taderixxi mal-Konvenzjoni.
            
         ADOTTA DIN ID-DEĊIŻJONI:
   Artikolu 1
   F’konformità mal-Artikolu 11a tal-Konvenzjoni, it-Turkija hija mistiedna, fil-forma ta’ skambju ta’ ittri bejn il-Kunsill tal-Unjoni Ewropea u t-Turkija mehmuż ma’ din id-Deċiżjoni, biex taderixxi mal-Konvenzjoni mill-1 ta’ Lulju 2012.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.
   
      Magħmul fi id-Brussels, id-19 ta’ Jannar 2012.
      
         
            Għall-Kumitat konġunt
         
         
            Il-President
         
         Mirosław ZIELIŃSKI
      
   
   
      (1)  ĠU L 134, 22.5.1987, p. 2.
   
      ANNESS
      Sinjur,
      Għandi l-unur ninfurmak bid-Deċiżjoni tal-Kumitat Konġunt tal-UE-EFTA dwar is-simplifikazzjoni tal-formalitajiet fil-kummerċ tal-merkanzija tad-19 ta’ Jannar 2012 (Deċiżjoni Nru 2/2012) li tistieden lit-Turkija biex issir Parti Kontraenti għall-Konvenzjoni tal-20 ta’ Mejju 1987 dwar is-simplifikazzjoni tal-formalitajiet fil-kummerċ tal-merkanzija.
      L-adeżjoni tat-Turkija għall-Konvenzjoni tista’ ssir billi jiġi ppreżentat l-Istrument tal-Adeżjoni tagħha mas-Segretarjat Ġenerali tal-Kunsill tal-Unjoni Ewropea flimkien ma’ traduzzjoni tal-Konvenzjoni fil-lingwa uffiċjali tat-Turkija skont l-Artikolu 11a tal-Konvenzjoni.
      Sinjur, jekk jogħġbok aċċetta l-assigurazzjoni tal-ogħla stima tiegħi.
      
         
            Is-Segretarju Ġenerali
         
         
            Is-Segretarjat Ġenerali tal-Kunsill tal-Unjoni Ewropea
         
      
      It-Turkija
      B’kont meħud tad-Deċiżjoni tal-Kumitat Konġunt tal-UE-EFTA dwar is-simplifikazzjoni tal-formalitajiet fil-kummerċ tal-merkanzija tad-19 ta’ Jannar 2012 (Deċiżjoni Nru 2/2012) li tistieden lit-Turkija biex taderixxi mal-Konvenzjoni tal-20 ta’ Mejju 1987 dwar is-simplifikazzjoni tal-formalitajiet fuq il-kummerċ f’merkanzija (“il-Konvenzjoni”),
      Waqt li tixtieq issir Parti Kontraenti għall-Konvenzjoni,
      B’DAN
      Taderixxi mal-Konvenzjoni;
      Tehmeż ma’ dan l-Istrument traduzzjoni tal-Konvenzjoni fil-lingwa uffiċjali tat-Turkija;
      Tiddikjara li taċċetta r-Rakkomandazzjonijiet u d-Deċiżjonijiet kollha tal-Kumitat Konġunt tal-UE-EFTA dwar is-simplifikazzjoni tal-formalitajiet fil-kummerċ tal-merkanzija bejn id-19 ta’ Jannar 2012 u d-data li l-Adeżjoni tat-Turkija ssir effettiva skont l-Artikolu 11a tal-Konvenzjoni.
      Magħmula fi …